paragraph_text: Poremećaji ravnoteže elektrolita su poremećaji, povišenja ili sniženja, koncentracije elektrolita u krvi čovjeka. Elektroliti imaju vitalnu ulogu u održavanju homeostaze u tijelu čovjeka. Poremećaji elektrolita mogu uzrokovati poremećaje u radu svih vrsta stanica u tijelu, a najčešće remete rad svih vrsta mišićnih stanica, živčanih stanica, remete ravnotežu tekućina u tijelu i acidobazni status, i mogu uzrokovati još niz drugih poteškoća.